கேள்வி: இந்திரா நாத் - பணி பற்றி தகவல் சொல்.
பதில்: நாத் தனது மருத்துவப் பட்டத்தை புது தில்லி, அனைத்திந்திய மருத்துவ அறிவியல் கழகம், புதுதில்லி பெற்றார். இங்கிலாந்து கட்டாய மருத்துவப் பயிற்சிக்குப் பிறகு அனைத்திந்திய மருத்துவ அறிவியல் கழகத்தில் மருந்தியல் முதுநிலை (நோயியல்) படிப்பில் சேர்ந்தார். 1970களில், இந்தியாவில் 4.5 மில்லியன் தொழு நோய் உலகிலேயே அதிக எண்ணிக்கையில் இருந்தனர். 1970ஆம் ஆண்டில் நஃபீல்ட் நிதி உதவியும் மேல்படிப்பிற்காக நாத் இங்கிலாந்து சென்றார். இந்தக் காலகட்டத்தில் இவர் நோயெதிர்ப்பு துறையில் நிபுணத்துவம் பெற்றார். அரச அறுவைச்சிகிச்சை நிபுணத்துவ கல்லூரியில் பேராசிரியர் ஜான் டர்க் மற்றும் இலண்டனில் உள்ள தேசிய மருத்துவ ஆராய்ச்சி நிறுவனத்தில் மருத்துவர் ஆர். ஜே. டபிள்யூ. ரீஸ் ஆகியோருடன் தொற்று நோய்கள், குறிப்பாகத் தொழுநோய் பிரிவில் பணியாற்றினார். வெளிநாட்டில் மருத்துவத் துறையில் பயிற்சி அனுபவத்தைப் பெறுவதன் முக்கியத்துவத்தை உணர்ந்த நாத் இந்தியாவில் சேவையாற்றுவதையே பெருமையாக நினைத்தார். வெளிநாட்டில் 3 வருடப் பயிற்சிக்குப் பின்னர் இந்தியா திரும்புவதற்கு இவரும் இவரது கணவரும் ஒப்பந்தம் செய்தனர். 1970களின் முற்பகுதியில் இந்தியா திரும்பினார். "இருப்பினும், மீண்டும் வருவதற்கு மிகவும் உற்சாகமான நேரமாக இருந்தது, ஏனென்றால் ஆராய்ச்சியை வளர்ப்பதில் நீங்கள் உண்மையிலேயே நல்ல பங்கை வகிக்க முடியும் என்று நீங்கள் உணர்ந்துள்ளீர்கள்," என்று அவர் 2002 இல் இயற்கை மருத்துவ (''நேச்சர் மெடிசின்'') மலரில் வெளியிடப்பட்ட ஒரு நேர்காணலில் நாத் கூறினார். இந்தியாவுக்குத் திரும்பிய பிறகு, நாத் இந்தியாவில் நோய் எதிர்ப்பு ஆராய்ச்சியைத் தொடங்கிய அனைத்திந்திய மருத்துவ அறிவியல் கழகத்தில் பேராசிரியர் குர்சரன் தல்வாரின் உயிர்வேதியியல் துறையில் சேர்ந்தார். பின்னர் 1980-ல் இவர் நோயியல் துறைக்குச் சென்றார். மேலும் நாத் அனைத்திந்திய மருத்துவ அறிவியல் கழகத்தில் [http://www.aiims.edu/aiims/departments/Biotechnology/biotechintro.htm உயிரி தொழில்நுட்பத் துறையை] (1986) நிறுவினார். இவர் 1998-ஓய்வு பெற்றார். ஆனால் இந்தியத் தேசிய அறிவியல் கழக எஸ். என். போஸ் ஆராய்ச்சி பேராசிரியராக அனைத்திந்திய மருத்துவ அறிவியல் கழகத்தில் தொடர்ந்து பணியாற்றினார். இராஜீவ் காந்தி பிரதமரானபோது, இந்திய அறிவியலை மேம்படுத்த ஆலோசனைகளை வழங்குவதற்காக இவர் சேகரித்த 100 அறிவியலாளர்களில் இவரும் ஒருவர். நாத் 2002-ல் பாரிஸ் உள்ள பியர் மற்றும் மேரி கியூரி பல்கலைக்கழகத்தில் அறிவியல் முனைவர் பட்டம் பெற்றார். மலேசியாவில் உள்ள அனைத்திந்திய மருத்துவ அறிவியல் கழகத்தில் பல்கலைக்கழகத்தின் புலத்தலைவர் பதவியிலும், ஐதராபாத்தில் உள்ள புளூ பீட்டர் ஆராய்ச்சி மையத்தின் (லெப்ரா ஆராய்ச்சி மையம்) இயக்குநராகவும் செயல்பட நாத் அழைக்கப்பட்டார்.